b'\n_START_ARTICLE_\nWen Jiabao\n_START_SECTION_\nTidlig liv og virke\n_START_PARAGRAPH_\nWen Jiabao ble f\xc3\xb8dt i det dav\xc3\xa6rende fylket Beijiao i Tianjin. I 1960 begynte han studier ved det geologiske institutt i Beijing, og tok doktorgrad der. Han ble medlem av Det kinesiske kommunistparti i 1965. Under kulturrevolusjonen dro han som tekniker til provinsen  Gansu, der han i 1978 ble visedirekt\xc3\xb8r for det geologiske embede. I 1982 kom han tilbake til Beijing og ble i 1983 stedfortredende minister for geologi og mineralressurser og i  1985 stedfortredende direkt\xc3\xb8r for Det kinesiske kommunistpartis sentralkomites byr\xc3\xa5. I 1986 overtok han ledelsen for byr\xc3\xa5et._NEWLINE_Etter Tiananmendemonstrasjonene i 1989 ble den reformvennlige partiformannen Zhao Ziyang fjernet fra sin stilling, men Wen Jiabao, som ble oppfattet som \xc3\xa5 st\xc3\xa5 p\xc3\xa5 samme linje, opplevde intet slikt under de partiutrenskningene som fulgte. \xc3\x85rsaken er uklar. _NEWLINE_I 1998 ble Wen Jiabao visestatsminister, og ansvarlig for landbruk og finanser.\n_START_SECTION_\nStatsminister\n_START_PARAGRAPH_\nI mars 2003 avl\xc3\xb8ste han Zhu Rongji som statsminister, og med det vervet har han s\xc3\xa6rlig tilsyn med kinesisk \xc3\xb8konomi. Wens f\xc3\xb8rste store pr\xc3\xb8ve som statsminister ble \xc3\xa5 h\xc3\xa5ndtere SARS-krisen i februar-mars 2003, da han avskjediget flere partifunksjon\xc3\xa6rer for deres passivitet._NEWLINE_Wen hadde en folkeligere framtoning enn kommunistpartiets samtidige leder Hu Jintao og hadde flere opptredender i samband med nasjonale katastrofer. Under 2008 fremstod han flere ganger blant annet un der sn\xc3\xb8stormene i januar og under katastrofarbeidet etter jordskjelvet i Wenchuan._NEWLINE_Den 15. mars 2013 ble han avl\xc3\xb8st som statsminister av Li Keqiang.\n_START_SECTION_\nPrivatliv\n_START_PARAGRAPH_\nWen Jiabao er gift med Zhang Peili, ekspert p\xc3\xa5 juveler og investor. Hun har bare sjelden opptr\xc3\xa5dt sammen med Wen i offentligheten. Wen Yunsong, som leder Unihub Global Networks, er s\xc3\xb8nn av Wen Jiabao._NEWLINE_Wen er kjent for sin bruk av kinesisk poesi for \xc3\xa5 formidle politiske og diplomatiske budskap, eller i svar til journalister, eller for \xc3\xa5 innlede taler.'